Document ID: /roh_data/filtered/fineweb-2-filterrobots_roh.jsonl.gz/17454

Sper la guerra en Siria ha il pontifex er discurrì da differents auters conflicts en il Proxim Orient e l'Africa. Plinavant ha el pretendì meglra protecziun per fugitivs. I dettia bain stgiradetgna tar ils conflicts economics, geopolitics ed ecologics, la glisch da Cristus saja dentant pli clera. Uschia Papa Francestg davant millis da cartents ch'èn oz sa radunads davant il dom da Son Peder a Roma. A la fin ha Papa Francestg anc dà la benedicziun tradiziunala «Urbi et Orbi».
Impurtanza dal messadi da Nadal
Nadal regordia nus, che Dieu cuntinueschia d'avair gugent mintga carstgaun, era il pli nausch. Uschia ha ditg il manader da la baselgia catolica durant la messa da Nadal. Per Francestg èsi la setavla festa da Nadal ch'el po celebrar sco papa.
RR novitads 06:00++